Peter Regin

Peter Regin Jensen (født 16. april 1986) er en dansk tidligere profesjonell ishockeyspiller. Han har tidligere spilt for Ottawa Senators, New York Islanders og Chicago Blackhawks i National Hockey League (NHL), Binghamton Senators og Rockford IceHogs i farmerligaen American Hockey League (AHL), HC Ambrì-Piotta i sveitsiske National League (NL), Eisbären Berlin i Deutsche Eishockey Liga (DEL), og var mangeårig kaptein for finske Jokerit i Kontinental Hockey League (KHL). Han har vunnet det danske mesterskapet to ganger (2003, 2005) med Herning Blue Fox. Han ble draftet av Ottawa Senators som nr. 87 ved NHL Entry Draft 2004. Regin la opp som spiller etter 2022/23-sesongen.  

Han har dessuten vært en av viktigste spillerne og lederskikkelsene på det danske ishockeylandslaget. Han var kaptein for landslaget fra 2018 til 2022, spilte 151 landskamper og representerte landslaget i ti VM-turneringer hvor høydepunktene var kvartfinale i 2010. Etter to tidligere mislykkede forsøk bidro han i 2021 til at Danmark for første gang kvalifiserte seg til Vinter-OL. Han deltok i OL-turneringen i 2022, hvor laget kom på en 7. plass.

Referanser

Eksterne lenker 
 

Danske ishockeyspillere
Deltakere for Danmark under Vinter-OL 2022
Ishockeyspillere under Vinter-OL 2022